**JAVNA USTANOVA „ZAHUMLJE“**

**PROGRAM RADA JAVNE USTANOVE „ZAHUMLJE“ ZA 2023. GODINU**

**NIKŠIĆ, DECEMBAR 2022.**

Na osnovu člana 51 Statuta JU „Zahumlje“ – Nikšić, na koji je SO Nikšić dala saglasnost Rješenjem broj 01-7121 od 24. 07. 2000. godine (Sl. list RCG - opštinski propisi, broj 21/2000) i Rješenjem broj 01-030- 30/2 od 29.12.2008. godine (Sl. list CG opštinski propisi broj 40/08), direktor JU „Zahumlje“ Nikšić predlaže

**PROGRAM RADA JU „ZAHUMLJE“ ZA 2023. GODINU**

# **UVODNE NAPOMENE**

JU „Zahumlje“ će svoje programske aktivnosti u 2023. godini planirati i koncipirati prevashodno u okviru optimalnih finansijskih mogućnosti, koje će zavisiti od količine opredijeljenih sredstava, u prvom redu od strane Opštine Nikšić kao osnivača, i naravno, od sredstava obezbijeđenih putem donatorstva i eventualnih sponzorstava od strane zainteresovanih privrednih i drugih subjekata koji prepoznaju i podržavaju značaj razvoja kulture i umjetnosti kao kapitalne vrijednosti svakog društva i zajednice. U finansijskom dijelu ćemo učiniti dodatni napor na prikupljanju sopstvenih sredstava od članarina, prodaje pića i naplate ulaznica za određene programe. Takođe, atraktivne programe sopstvene produkcije dostupne široj publici nastojaćemo učiniti interesantnim privrednom sektoru kako bi povećali njihovu zainteresovanost za sopstvenu promociju i dodatna ulaganja. Vjerujemo da činjenica da je „Zahumlje“ institucija koja postoji i aktivno participira na polju kulture 125 godina, i svojim programima pomjera domete i kvalitet svih kulturnih programa, sama po sebi dovoljno govori i predstavlja imperativ kada je kultura u pitanju.

Javna ustanova „Zahumlje“ je osnovana 1898. godine kao pjevačko društvo koje, neposredno nakon osnivanja, u svom radu aktivira i dramsku sekciju. Za 125 godina rada „Zahumlje“ je postalo simbol Nikšića i vitalnosti cjelokupne crnogorske kulture. U kulturno zdanje „Zahumlja“ svoj trud i energiju za 125 godina djelovanja ugradilo je i ugrađuje preko 8.500 stvaralaca, ispisujući tako i svojevrsnu istoriju Nikšića.

Javna ustanova „Zahumlje“ iz godine u godinu, brojnim aktivnostima je proširivala polje svoga djelovanja, tako da je i danas evidentna raznovrsnost njenih programskih sadržaja. Rad ove Ustanove u svim njenim segmentima zasniva se na spoznaji da je kultura ključni element identiteta jednog naroda, vid patriotizma i očuvanja njegovih temeljnih vrijednosti.

Aktivnosti „Zahumlja“ odvijaju se kroz niz umjetničkih segmenata: Folklorni ansambl „Zahumlja“ (izvođački, omladinski, dječji, veterani, rekreativci), Dramski studio „Zahumlje“, Mješoviti hor, Dječji hor, Književni klub „Poenta poetika“, Narodni i Zabavni orkestar i druge. Tribine „Kultopis“, „Svobodijada“ i „Imaginarijum“ takođe su sastavni dio programskih aktivnosti „Zahumlja“.

Napominjemo da smo ovim predlogom programa rada, pored već provjerenih i kod konzumenata dokazanih programa, inovirali i obogatili pojedine programske segmente što vjerujemo čini novu vrijednost.

JU „Zahumlje“ će i u narednom periodu nastaviti da konkuriše sa atraktivnim programima na sve relevantne domaće i inostrane konkurse kako bi finansijsku situaciju učinila boljom, ali i podigla kvalitet i standard programske produkcije na zadovoljavajući evropski nivo.

**FOLKLORNI ANSAMBL – PRVA POSTAVA**

**(rukovodilac folklornog ansambla Marko Đokić)**

Raditi na istraživanju prostora Crne Gore kako bi se došlo do novog materijala koji bi poslužio za postavljanje novih koreografija koje čine nacionalni program.

Razvijati i obogaćivati saradnju sa relevantnim, profesionalnim folklornim društvima iz okruženja kao što su „Kolo“, „Lado“, „Tanec“, „Filip Kutev“. Pospješiti saradnju sa Ansamblom narodnih igara i pesama „Venac“ sa Kosova i Metohije koja je već na zavidnom nivou i daje očekivane rezultate.

Komercijalizovati neke od značajnijih nastupa ansambla uz uvođenje škola sviranja i pjevanja kao sastavnog dijela folklorne sekcije, a folklorno stvaralaštvo u „Zahumlju“ obogatiti seminarima i usavršavanjima iz ovog domena.

Pripremiti jednu novu koreografiju narodnih pjesama i igara u Folklornom ansamblu radi poboljšanja repertoarske ponude ovog ansambla i njegovog adekvatnog predstavljanja domaćoj i međunarodnoj javnosti.

Omogućiti učešće Folklornom ansamblu na barem jednom međunarodnom festivalu folklora, kao i prethodnih godina. Dosadašnji rad i praksa pokazali su da je to jedan od osnovnih preduslova očuvanja i održivosti ovog ansambla i odličan je vid motivacije članstva. Ovaj način motivacije smatramo i dobrom preventivom za sve izraženije osipanje prvog ansambla folklora.

Obnoviti i korigovati već postojeće koreografije, uz uključivanje koreografa sa strane kako bi se osvježio repertoar i postigao veći umjetnički nivo.

Nastupi Folklornog ansambla u Nikšiću, uključujući tradicionalne godišnje koncerte u septembru i decembru i koncerte povodom značajnih datuma i praznika.

Dopuniti fundus narodnih nošnji i kompletirati fundus muzičkih instrumenata: harmonika (koja je od presudnog značaja), gitara, violina, udaraljke i sl.

**DJEČJI I OMLADINSKI FOLKLORNI ANSAMBLI**

**(rukovodioci folklornih ansambala Ana Milatović i Marko Đokić)**

Pripremiti barem po jednu novu koreografiju narodnih pjesama i igara, čime bi se obogatio repertoar dječjeg i omladinskog ansambla i povećala njihova konkurentnost na domaćim i međunarodnim festivalima i folklornim smotrama.

Omogućiti učešće dječjeg i omladinskog ansambla na domaćim i regionalnim festivalima folklora, što je bila i dosadašnja praksa.

Obogatiti fundus nošnje i raditi na unapređenju i masovnosti.

Nastupi dječjeg i omladinskog ansambla u Nikšiću, uključujući tradicionalne završne koncerte u junu i koncerte povodom značajnih datuma i praznika.

**ANSAMBL VETERANA**

**(rukovodilac folklornog ansambala veterana Miodrag Ćetković)**

Omogućiti učešće ansambla veterana na domaćim i regionalnim festivalima folklora, što je bila i dosadašnja praksa.

Obogatiti fundus nošnje, koju koriste i igrači ovog sastava, i raditi na unapređenju i masovnosti.

Nastupi ansambla veterana u Nikšiću, uključujući tradicionalne završne koncerte u junu i koncerte povodom značajnih datuma i praznika.

# **HOR JU „ZAHUMLJE“**

# **(rukovoditeljka Valentina Topalović Jaredić)**

Kulturni ambijent jednog grada nezamisliv je bez kontinuiranog i kvalitetnog rada hora kao što je hor JU „Zahumlje“. Stoga je neophodno češće međunarodno predstavljanje u okviru međunarodnih horskih manifestacija, sa ciljem što kvalitetnije održivosti ovog umjetničkog segmenta. Ovakav način javnog predstavljanja je jedan od osnovnih preduslova opstanka ovog ansambla, s obzirom da je to jedini stimulans u njihovom radu.

Nov polet u radu hora „Zahumlja“ obezbijediće nova rukovoditeljka ovog ansambla „Zahumlja“, kao i podmlađeno članstvo.

Dopuniti fundus horskih kostima.

Raditi na omasovljenju i pripremi novih kompozicija.

U nastavku su taksativno pobrojani koncerti i nastupi koji su u planu:

* Koncert narodnih pjesama
* Koncert starogradskih pjesama
* Koncert crnogorske muzike sa gostima
* Koncert zabavne muzike sa gostima
* Nastup hora u okviru Septembarskih dana

Nastupi hora „Zahumlja“ povodom značajnih državnih i opštinskih praznika i svečanosti

**DJEČJI HOR „ZAHUMLJA“**

**(rukovoditeljke Milena Popović i Gordana Milatović)**

Dječji hor broji oko 50 članova. Umjetnički rukovodioci su prof. Milena Popović i prof. Gordana Milatović.

Planirane aktivnosti za 2023. godinu :

* Održavanje redovnih proba u utvrđenim terminima - srijeda u 19 časova i subota u 10 časova
* Održavanje vanrednih proba prije nastupa i koncerata
* Podjela hora na dva glasa, poseban rad sa prvim, a poseban rad sa drugim glasom
* Održavanje vanrednih proba sa članovima koji imaju solističke dionice prije svakog nastupa
* Odabir kompozicija koje će biti dio repertoara - dječje pjesme koje ispunjavaju kriterijume - dopadljiva i pjevljiva melodija, lijep i poučan tekst
* Evergreen pop i rok hitovi sa prikladnim tekstom koje mogu zvučati lijepo u dječjoj interpretaciji
* Saradnja sa muzičarima iz ustanove, kao i sa gostujućim, lako bi se osmislili i interpretirali što bolji kreativniji i kvalitetniji aranžmani
* Saradnja sa roditeljima koji su veoma važna karika u napredovanju hora
* Saradnja sa rukovodstvom ustanove, održavanje redovnih sastanaka, analiza aktivnosti, rješavanje eventualnih problema
* Saradnja sa KUD-om iz Čačka sa kojim je potpisan memorandum, gostovanje hora u Čačku sa koncertnim programom
* Priprema cjelovečernjeg koncerta sa gostima
* Nastup na godišnjem koncertu JU „Zahumlje“
* Audicije za nove članove
* Saradnja sa medijima – predstavljanje aktivnosti
* Saradnja sa ostalim sekcijama JU „Zahumlje“ u okviru zajedničkih projekata

**DRAMSKI STUDIO I ŠKOLA GLUME**

Dramski studio „Zahumlja“ je rasadnik iz kojeg su izrasla najznačajnija imena jugoslovenske pozorišne scene. Svoje prve korake u Zahumlju počeli su Petar Banićević, Miloš Jeknić, Veljko Mandić, Drago Malović, Blagota Eraković i mnogi drugi.

Iz monografije o istorijatu jugoslovenskog festivala pozorišnih amatera vidi se da je pozorišni ansambl „Zahumlja“ od svih jugoslovenskih amaterskih pozorišnih ansambala najviše puta učestvovao na Saveznom festivalu pozorišnih amatera.

Stoga se nameće kao imperativ rad Škole glume kao jednog od najaktivnijih umjetničkih segmenata u radu „Zahumlja“. Napominjemo da je održanje rada ovog programskog segmenta nemjerljivo vrijedno i korisno, ne samo u pozorišnoj oblasti, veći i u drugim umjetničkim kategorijama koje djeluju u „Zahumlju“ a u bliskoj su vezi sa pozorištem (škola lijepog govora i pisanja, reciratorska sekcija, scenski pokret i sl.).

„Zahumlje“ ima dugogodišnju tradicionalnu saradnju sa Dramskim studiom „Prazan prostor“ i ta saradnja će u narednoj godini izroditi brojne programske aktivnosti.

Za narednu godinu u planu su:

* Omladinski pozorišni ansambl – jedna predstava
* Dječji pozorišni ansambl – jedna predstava
* Predstava za odrasle – koprodukcija
* Zabavni program za najmlađe – gostujuća predstava

Omogućiti realizaciju završnog časa koji polaznici škole glume tradicionalno održavaju jednom godišnje.

**KNJIŽEVNI KLUB „POENTA POETIKA“**

**(predsjednik kluba i urednik programa mr Goran Radojičić)**

Omogućiti da KK „Poenta poetika“ kao sastavni dio JU „Zahumlje“ nastavi sa realizacijom programa i manifestacija koje je u svom devetogodišnjem radu uspostavio, kao i realizaciju nekih novih aktivnosti koje bi uključile prije svega dječju (osnovnoškolsku) populaciju.

Omogućiti KK „Poenta poetika“ štampanje četvrtog broja zbornika „Mozaik“ u kome će biti, kao i u prethodnim izdanjima, zastupljeni mladi talentovani pjesnici ovog udruženja.

Omogućiti da KK „Poenta poetika“ kao segment JU „Zahumlje“ organizuje niz književnih programa u saradnji sa opštinskim institucijama i institucijama kulture na nivou države, kao što je bio slučaj u prethodnom periodu, kao i drugih gostujućih književnih programa shodno potrebama zajednice i društva.

U planu je nastavak saradnje sa udruženjima koja se bave zaštitom i afirmacijom ranjivih kategorija društva (Savez slijepih Crne Gore, Udruženje mladih sa hendikepom, te romska udruženja), kako bi i tim djelovima naše zajednice omogućili učešće i uživanje u kulturnim sadržajima koje nudimo.

Kroz višegodišnji rad sa mladima stekli su se uslovi za štampanje autorskih knjiga poezije talentovanih pjesnika, naših sugrađana, koji su u proteklom periodu pokazali respektabilan nivo napretka i dobijali brojne nagrade na domaćim i regionalnim konkursima.

Poseban segment rada bio bi namijenjen djeci, a u saradnji sa Udruženjem crnogorskih pisaca za djecu i mlade, i eventualno JU Narodna biblioteka „Njegoš“.

Konkretne aktivnosti KK „Poenta poetika“ u 2023. godini su:

* organizacija 6 tematskih književnih večeri
* štampanje dvije knjige mladih pjesnika koje odabere stručni tim
* dvije promocije štampanih knjiga u „Zahumlju“
* štampanje zbornika „Mozaik“ koji će objediniti radove mladih nikšićkih pjesnika
* promocija zbornika „Mozaik“ u „Zahumlju“
* gostovanje mladih pjesnika na kampu Saradnici Sunca Fondacije „Ršum“
* saradnja sa Savezom slijepih i radiom „Feniks“ na projektu Audio poezija
* gostovanja u okviru saradnje sa Udruženjem crnogorskih pisaca za djecu i mlade – njih ima više tokom godine i nemoguće ih je unaprijed planirati

Dugoročno: **Dani književnosti za djecu** bi bila trodnevna manifestacija koja bi imala dva dijela programa namijenjenih djeci.

* Prvi dio programa bi se održavao u osnovnim školama, sa posebnim akcentom na škole u ruralnim područjima (Vilusi, Velimlje, Grahovo, Petrovići, Lukovo, Bogetići i sl.). U okviru tih programa poznati crnogorski pisci za djecu (Dušan Govedarica, Gordana Sarić, Dragana Lalić, Milica Bakrač, Goran Radojičić, Milica Radojičić, Dejan Đonović, Žarko Vučinić, Branko Vuković) učestvovali bi u programima u pomenutim školama i kroz interakciju sa djecom predstavili svoj rad, ali i značaj književnosti za djecu, koja je u posljednje vrijeme bila prilično zapostavljena.
* Drugi dio programa bi predstavljao književne večeri u „Zahumlju“ ili Gradskoj kući na kojima bi svoja zapažena i nagrađivana djela predstavljali afirmisani domaći i regionalni pisci za djecu. Ovi programi, takođe, podrazumijevaju interakciju sa publikom, prije svega djecom, a kao rezultat imali bi povećanje svijesti o značaju književnosti za djecu, te upoznavanje djece sa najznačajnijim savremenim dječjim piscima.

**FESTIVAL ULIČNIH SVIRAČA – DOBRI DUH NIKŠIĆA**

**(programski urednik Ivan Radojičić)**

FUS predstavlja savremeni multimedijalni zabavljačko-umjetnički izraz na otvorenom prostoru. Ova forma kao jedinstven tip zabave i umjetnosti, igre i zbilje u igri, na pravi način upotpunjuje i čini zaokruženom programsku koncepciju JU „Zahumlje“. Pored tradicionalnih i avangardnih programskih segmenata po kojima je naša ustanova poznata, FUS nastoji da u modernom saobraćanju sa publikom i novim formama – da novu vrijednost. Programi su brižljivo birani, koncipirani i sinhronizovani kako bi zadovoljili potrebe najšireg auditorijuma, u tri programske cjeline. U zabavljačkim, muzičkim i umjetničkim segmentima programa i sljedeće godine moći će da uživaju svi, od najmlađih do onih najprobirljivijih, sugrađani, turisti i gosti Nikšića i Crne Gore. Prevashodni cilj nam je i naredne godine da izađemo iz lokalnih okvira zabave i da u programskom i kulturno turističkom smislu mapiramo grad Nikšić kao atraktivnu lokaciju, od regionalnog značaja. Publika ovaj festival prepoznaje kao jedan od najznačajnijih domaćih festivala i sa pravom ga naziva porodičnim festivalom koji nudi bogatu lepezu programa za sve uzraste.

Napominjemo da je FUS u potpunosti nekomercijalan (ne ostvaruje profit od prodaje ulaznica i sl.) i kao takav predstavlja poklon gradu od strane njegovih finansijera i kreativnog tima. Važno je naglasiti da FUS planira unapređenje svojih programa u narednoj godini kroz razne postprodukcijske programe o čemu ćemo vas naknadno i blagovremeno informisati.

**IMAGINARIJUM**

**(urednica Kristina Radović)**

Za 2023. godinu planiran je novi program iz kulturno-umjetničkog stvaralaštva JU „Zahumlje“*,* pod nazivom„Imaginarijum“(prema latinski *imago*, *imaginis* slika). Program bi obuhvatio niz sesija: tribina, predavanja, intervjua, debata, interaktivnih razgovora, i radionica čija bi osnovna tema bila fenomen slike. Pošto se u više slučajeva slika tretira kao oblik izražavanja sadržaja u svim vrstama umjetnosti tj. kao primarni element umjetnosti u cjelini onda bismo govorili o slici u književnosti, pozorištu, arhitekturi, slikarstvu, vajarstvu, grafici, fotografiji, filmu, stripu i muzici. U programu bi se predstavile i o fenomenu slike govorile renomirane ličnosti sa regionalne i državne kulturno – umjetničke scene.

Cilj je da kroz fenomen slike afirmišemo objektivnu književnu, likovnu, pozorišnu, filmsku umjetnost i kritiku i da, posebno kod mlađih generacija, razvijemo i sugerišemo vrednosni stav o konkretnim umjetničkim djelima.

Ciljna grupa učenici završnih razreda osnovne škole, srednjoškolci, studenti, profesori, akteri i recipijenti kulturno-umjetničkog stvaralaštva u Crnoj Gori. Uspostaviti saradnju na nivou lokalne zajednice sa svim školama i fakultetima u cilju stvaranja aktivne publike i aktera događaja. Umrežiti se sa svim institucijama kulture kako na lokalnom tako i na državnom nivou u cilju stvaranja što kvalitetnijih programa.

Planirani broj sesija je devet: februar, mart, april, maj, jun, septembar, oktobar, novembar i decembar.

Planirano je trajanje od 60 minuta.

Mjesto održavanja sala JU „Zahumlje“ili neki drugi prostor u zavisnosti od konteksta događaja i zainteresovanosti publike.

Autorka „Imaginarijuma“je Kristina Radović, urednica programa u JU „Zahumlje“, istoričarka umjetnosti i magistrand na katedri za Istoriju moderne umjetnosti na Filozofskom fakultetu u Beogradu.

**PROGRAM OBILJEŽAVANJA JUBILEJA 125 GODINA JU „ZAHUMLJE“**

**(urednički tim)**

Svi programi koje JU „Zahumlje“ bude realizovala u toku 2023. godine u sopstvenoj produkciji ili u okviru saradnje sa institucijama, društvima, pojedincima biće posvećeni značajnom jubileju proslave 125. godina postojanja JU „Zahumlje“.

Ipak, kako je to bila praksa kroz istoriju „Zahumlja“, ova ustanova će u okviru Septembarskih dana kulture svoje aktivnosti fokusirati na predstavljanje rada „Zahumlja“, odnosno na promociju svih segmenata rada ove JU.

Cilj je da se programi obilježavanja jubileja objedine pod nazivom „Dani *Zahumlja*“ i da se održe u salama Nikšićkog pozorišta i „Zahumlja“, te da se pojedinačnim večerima, programima predstavi rad folklornih ansambala, horova, dramskog studija i Književnog kluba „Poenta poetika“, uz tribine/predavanja o istorijatu „Zahumlja“ i njegovoj ulozi u razvoju kulture i kulturne scene našeg grada i Crne Gore, kroz istoriju.

**TRIBINA „KULTOPIS“**

Kultopis ili, razgovor o kulturi kod nas i u regionu, predstavlja poseban programski segment. U planu su četiri Kultopisa u narednoj godini koja bi okupila najznačajnije umjetnike i kulturne poslenike bivših jugoslovenskih prostora, koji su ostavili neizbrisiv trag u južnoslovenskoj kulturi. Neka od značajnih imena koja su do sada uzela učešća u tribini „Kultopis“ govore o značaju i renomeu ove tribine. Među učesnicima su bili: Miša Janketić, Gorica Popović, Aleksandar Čilikov, Ratko Božović, Abdulah Sidran, Svetislav Basara, Filip David, Ljubivoje Ršumović, Ljubiša Pavković i mnogi drugi. Ovaj program predstavlja intelektualnu vertikalu savremene kulture i moguće ga je tematski koncipirati po godinama.

**TRIBINA „SVOBODIJADA“**

**(urednica Milica Bakrač)**

Tribina „Svobodijada“ se održava dva puta mjesečno (svakog drugog utorka), osim u februaru i maju, kada se održava jednom mjesečno, a u avgustu zbog godišnjeg odmora, tribina se ne održava.

Program tribine zasnovan je na organizovanju autorskih večeri, književnih portreta, promocija knjiga, časopisa i antologija čiji su autori pisci koji žive u Crnoj Gori i regionu.

Poseban poduhvat Tribine „Svobodijada“ koji će obilježiti 2023. godinu, jeste Konkurs za učenike osnovnih škola u Crnoj Gori za mlade literate na temu „Mama je glagol od glagola raditi“ koji će biti raspisan od 15. januara i trajaće do 20. februara. Rezultat konkursa biće poznat krajem februara a najbolji radovi učenika (poezija, proza) posvećeni majci, biće prigodno nagrađeni 8. marta u sklopu umjetničkog programa u sali „Zahumlja“.

Takođe, u prvoj polovini 2023. na tribini „Svobodijada“ nikšićkoj publici biće predstavljen časopis „Stvaranje“ Udruženja književnika Crne Gore.

**Poseban segment kulturnih programa**

**(urednica Anđela Peković)**

U toku naredne godine, planiran je niz aktivnosti kao što su:

* Poetski kabare **Marka Tomaša**
* Monodrama „Naši dani“ – glumac **Radoslav Milenković**
* Omaž **Gojku Janjuševiću**
* Izložba likovnih radova učenika OŠ „Dušan Bojović“

Pored toga, nastojaće se da se održe tematske tribine kojima bi bila obuhvaćena pojedina društvena pitanja o kojima valja promišljati sa sociološkog, psihološkog, filosofskog i svakog drugog aspekta. Primjer toga jeste već jedna održana tribina na temu „Alber Kami – protiv kanona svijeta“ gdje se kroz konkretna književna ostvarenja razgovaralo na temu otuđenosti čovjeka, odnosa pojedinac – masa, individualizma itd.

**Poseban segment tribina/predavanja**

**(urednik Ilija Bajović)**

U toku naredne godine, planiran je niz aktivnosti kao što su:

* „Zahumlje“ tragom starih fotografija.
* Predavanje posvećeno obilježavanju Dana državnosti Crne Gore 13. jula.
* Predavanje iz lokalne istorije na temu oslobođenja Nikšića od turske vlasti 8. septembar 1877. godine.

**OSTALO**

1. Osim ovih planiranih aktivnosti „Zahumlje“ će sa svojim umjetničkim sadržajima intenzivno učestvovati i u realizaciji već tradicionalnih manifestacija koje su ustanovljene na nivou Nikšića poput SEPTEMBARSKIH DANA, u kojima je i do sada bio aktivan sudionik i učesnik.
2. U 2023. godini u planu je održavanje Smotre horova osnovnih škola sa teritorije opštine Nikšić. Ovu manifestaciju je pokrenula naša ustanova prije pet godina na ideju kolege Radivoja-Raša Mušovića, i pokazala se veoma uspješnom.
3. „Zahumlje“ ima želju, organizacione mogućnosti i kapacitete da bude partner jednoj od veoma značajnih manifestacija za naš grad a riječ je o DANIMA SVETOG VASILIJA OSTROŠKOG. Mišljenja smo da bi partnersko sudjelovanje u organizaciji ove manifestacije obogatilo kulturnu ponudu „Zahumlja“.
4. Budući da će najveći dio predloženih i planiranih programa biti realizovan u produkciji JU „Zahumlje“ to iziskuje i dodatna manipulativna sredstva za njihovu nesmetanu realizaciju.

**VANREDNE (AD HOC) AKTIVNOSTI**

Kao što je poznato JU „Zahumlje“ na godišnjem nivou realizuje značajan broj programa koje ne može planirati na početku programske godine, što predstavlja posebnu draž i izazov za naš kreativni tim. Mi ovakve programe nazivamo ad hoc aktivnostima i one uglavnom predstavljaju:

* Programe koji će proisteći iz saradnje sa drugim umjetničkim i kulturnim institucijama u Crnoj Gori i u okruženju, te privrednim, turističkim i dugim kolektivima.
* Drugi programi koji uslijede kao poziv za saradnju
* Programi čiji su konkursi aktivni a predstavljaju nove programe koji do tada nijesu bili na programskom repertoaru, i
* Ostalo.

***JU „Zahumlje“***

***FINANSIJSKI PLAN ZA 2023. GODINU***

**PLAN PRIHODA I RASHODA JU „ZAHUMLJE“ ZA 2023. G0DINU**

**PRIMICI:**

|  |  |  |
| --- | --- | --- |
| **Red.broj** | **OPIS** | **IZNOS** |
| 1. | **Prihodi od sopstvene djelatnosti** | **17.600.00** |
| 2. | **Prihodi od Budžeta** | **367.200.00** |
| **384.800.00** |

**UKUPNO PRIMICI**:

|  |  |  |
| --- | --- | --- |
| **IZDACI: Red.broj** | **OPIS** | **IZNOS** |
| 1. | **Bruto zarade,doprinosi poslodavca i ostala lična primanja** | **305.000.00** |
| 2. | **Rashodi za materijal i usluge**  -Materijal za održavanje higijene,kanc.mater.,sitni inventar,časopisi i ostali materijal  -Rashodi za služb.putovanja,usluge prevoza ,usluge štampe,medijske usluge,reprezentacija,troškovi platnog prometa i ostale usluge  -Telefoni,internet  -Tekuće održavanje opreme  -Troškovi nabavke robe(Klub)  -Ugovori o djelu,osiguranje,takse.... | **17.600,00**  3.800,00  .  2.000.00  800.00  1.000.00  5.000.00  5.000,00 |
| 3. | **Programske aktivnosti** | **45.000.00** |
| 4. | **Komunalne usluge** | **12.000.00** |
| 5. | **Naknade članovima Savjeta** | **5.200,00** |
|  |  |  |
| **384.800.00** |

**UKUPNI IZDACI:**

**\* Ukupni transferi iz Budžeta Opštine Nikšić iznose 367.200,00 € - Od ovog iznosa planira se prenos sredstava:**

**\*Za bruto zarade zaposlenih iznos od 305.000,00 € i iste su planirane za dvanaest mjeseci 2023. god.( trideset šest zaposlenih);**

**\*Za programske aktivnosti 45.000.00 €**

**\*Za komunalne usluge 12.000.00 €**

**\*Za naknade članovima Savjeta 5.200,00 €**

**D I R E K T O R,**

**dir Miodrag Čizmović, s.r.**



|  |  |  |  |  |  |
| --- | --- | --- | --- | --- | --- |
| **R. br.** | **OPIS** | **Plan za 2023. godinu** | **Plan za 2024. godinu** | **Plan za 2025. godinu** | **Plan za 2026. godinu** |
|  | Prihod od Kluba | 6.000.00 | 6.500.00 | 7.000.00 | 7.500.00 |
|  | Prihod od izdavanja prostora | 3.600.00 | 3.600.00 | 3.600.00 | 3.600.00 |
|  | Prihod od članarine | 8.000.00 | 9.000.00 | 10.000.00 | 11.000.00 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **UKUPNO:** | **17.600.00** | **19.100.00** | **20.600.00** | **22.100.00** |

**PLAN PRIHODA ZA 2023. 2024. 2025. I 2026. GODINU**

**PLANIRANI IZDACI JU ,,ZAHUMLJE“ ZA PROGRAMSKE AKTIVNOSTI ZA 2023.GODINU**

* Honorari za horovođu, muzičare i rukovodioce folklorne sekcije\_\_\_\_\_\_\_\_\_\_20.000.00
* Turneja folkolornog ansambla – inostranstvo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2.000.00
* Turneje folklornih ansambala – region\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2.000.00
* Turneje horova JU ,,Zahumlje“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2.000.00
* Učešće omladinskog i dječjeg folklornog ansambla – Međunarodni festivali folklora\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2.000.00
* Programi šest urednika JU,,ZAHUMLJE“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_12.000.00
* Festival Uličnih svirača\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_5.000.00

**UKUPNO 45.000.00**

**Napomena: Prilažemo Vam detaljan opis programa urednika JU ,,ZAHUMLJE“ koji su planirani da se realizuju u 2023. godini**